దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
‘భరత్ అనే నేను’ ఫస్ట్ సాంగ్ వచ్చేస్తోంది!
‘భరత్ అనే నేను’ మూవీ పాటల సందడికి ముహూర్తం ఫిక్స్ అయ్యింది. ప్రిన్స్ మహేష్ బాబు-కొరటాల శివ కాంబినేషన్‌లో తెరకెక్కిన ఈ మూవీలో మహేష్ బాబు ఉమ్మడి ఆంధ్రప్రదేశ్ ముఖ్యమంత్రిగా నటిస్తుండటంతో ఈ సినిమాపై విపరీతమైన అంచనాలు ఉన్నాయి.
Samayam Telugu | Updated:
Mar 23, 2018, 08:49PM IST
‘భరత్ అనే నేను’ మూవీ పాటల సందడికి ముహూర్తం ఫిక్స్ అయ్యింది. ప్రిన్స్ మహేష్ బాబు-కొరటాల శివ కాంబినేషన్‌లో తెరకెక్కిన ఈ మూవీలో మహేష్ బాబు ఉమ్మడి ఆంధ్రప్రదేశ్ ముఖ్యమంత్రిగా నటిస్తుండటంతో ఈ సినిమాపై విపరీతమైన అంచనాలు ఉన్నాయి. ప్రస్తుతం తెలుగు రాష్ట్రాలో పొలిటికల్ హీట్ నడుస్తున్న సందర్భంలో మహేష్ పొలిటికల్ డ్రామా మూవీ ‘భరత్ అనే నేను’కి ప్రాధాన్యత సంతరించుకుంది.
‘శ్రీమంతుడు’ సినిమాలో పుట్టిన ఊరి కోసం ఏదైనా చేయాలంటూ సోషల్ మెసేజ్ ఇచ్చిన మహేష్.. ఈ మూవీలో సొసైటీ అంటే భయం, బాధ్యత ఉండాలంటూ ‘భరత్ అనే నేను’ టీజర్‌లోనే ఈ మూవీ ఎలా ఉండబోతుందో హింట్ ఇచ్చేశారు. జనవరి 26న విడుదలైన ఫస్ట్‌ వోథ్‌లో ముఖ్యమంత్రిగా ప్రమాణ స్వీకారం చేస్తున్న మహేష్ వాయిస్ ఇప్పటికే రింగ్‌టోన్స్, కాలర్ ట్యూన్స్‌గా సందడి చేస్తుండగా.. ఈ మూవీ సాంగ్స్‌ను ఒక్కొక్కటిగా విడుదల చేసేందుకు ప్లాన్ చేసింది చిత్రయూనిట్.
X
‘భరత్ అనే నేను’ మూవీ నుండి ఫస్ట్ సాంగ్‌ను మార్చి 25 ఉదయం 10 గంటలకు విడుదల చేస్తున్నట్టు తెలిపే పోస్టర్‌ను ట్విట్టర్ ద్వారా విడుదల చేశారు. ఈ పోస్టర్‌లో మహేష్ బాబు న్యూ లుక్‌లో మెరిసిపోతున్నారు. రాక్ స్టార్ దేవి శ్రీ ప్రసాద్ ఈ చిత్రానికి మ్యూజిక్ అందిస్తుండగా.. ఆదివారం నాడు విడుదల కాబోతున్న ఫస్ట్ సాంగ్‌కు హరిరామజోగయ్య లిరిక్స్ అందిస్తున్నారు. డీవీవీ దానయ్య నిర్మాతగా వ్యవహరిస్తున్న ఈ చిత్రంలో మహేష్ సరసన బాలీవుడ్ బ్యూటీ కైరా అద్వానీ నటిస్తోంది. ఏప్రిల్ 20న భారీ అంచనాలతో ప్రపంచ వ్యాప్తంగా ప్రేక్షకుల ముందుకు రాబోతున్నాడు ‘భరత్ అనే నేను’.
Launching our First Single from #BharatAneNenu, #TheSongOfBharatOn25th https://t.co/LAxylKzWjB
&mdash; Mahesh Babu (@urstrulyMahesh) 1521811930000